James Clerk Maxwell

Džeimsas Klarkas Maksvelas (; 1831 m. birželio 13 d. – 1879 m. lapkričio 5 d.) – škotų fizikas ir matematikas.

Sukūrė elektromagnetinio lauko teoriją, suformuluotą keliomis matematinėmis lygtimis. Jomis remdamasis, padarė išvadą, kad kintamasis elektrinis laukas ir kintamasis magnetinis laukas yra glaudžiai tarpusavyje susiję ir kartu sudaro elektromagnetinę bangą, sklindančia šviesos greičiu. Paskelbė darbų iš molekulinės kinetinės, dujų teorijos, optikos, tamprumo teorijos, sukūrė fizikinių prietaisų.

Buvo vedęs, bet vaikų neturėjo. Mirė nuo vėžio.

 Mokslinis palikimas 

 Elektromagnetizmas 

Apie 1862 m., dėstydamas Karališkajame koledže, Maksvelas suskaičiavo, kad elektromagnetinio lauko sklidimo greitis yra apytiksliai lygus šviesos greičiui. Dirbdamas toliau prie šios problemos Maksvelas lygtimis parodė, kad egzistuoja elektromagnetinės bangos, kurios juda per tuštumą.

Jo garsiosios lygtys pirmą kartą pasirodė knygoje „Traktatas apie elektrą ir magnetizmą“, kurį rašė 8 metus, o atspausdino 1873 m.KARAZIJA, Romualdas. Įžymūs fizikai ir jų atradimai. Kaunas: Šviesa, 2002, 117 p. ISBN 5-430-03260-3.

 Kinetinė teorija ir termodinamika 
Maksvelas taip pat tyrė dujų kinetinę teoriją, tarp 1859 ir 1866 jis sukūrė teoriją apie dujų dalelių greičių skirstinius, kurią vėliau apibendrino Liudvigas Bolcmanas.
Dirbdamas prie termodinamikos, sugalvojo mintinį eksperimentą, Maksvelo demoną, kur antrasis termodinamikos dėsnis yra pažeistas, nes yra įsivaizduojama būtybė, kuri rūšiuoja daleles pagal jų energiją.

 Šaltiniai 

 Nuorodos 
 Džeimso Klarko Maksvelo darbai Project Gutenberg tinklalapyje (anglų k.)

Maxwell
Kategorija:Škotijos fizikai
Kategorija:Škotijos išradėjai